******

**Stik til entreprenør- og landbrugsmaskiner**

Phoenix Contact har udvidet sit omfattende produktprogram af ventilstik med Superseal-stik til mobile entreprenør- og landbrugsmaskiner. Disse anvendes primært på arbejdslamper eller på hydrauliske ventiler.

Programmet omfatter indstøbte stik i lige, 2-polede bøsnings- og stiftversioner. Kabelsæt fås i længder på 1,5, 3, 5 og 10 meter, men skræddersyede længder kan leveres på forespørgsel.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på telefon 36 77 44 11.